ไนเจล แมนเซลล์

ไนเจล เออร์เนสต์ เจมส์ แมนเซลล์ (เกิด 8 สิงหาคม ค.ศ. 1953) เป็นอดีตนักแข่งรถชาวบริติช เคยเข้าร่วมการแข่งขันฟอร์มูลาวันตั้งแต่ฤดูกาล ถึง และการแข่งขันอินดีคาร์ในฤดูกาล และ แมนเซลล์เป็นแชมป์โลกประเภทนักขับหนึ่งสมัยในฤดูกาล กับวิลเลียมส์ และชนะการแข่งขันกรังด์ปรีซ์ 31 รายการตลอดการแข่งขัน 15 ฤดูกาล ส่วนผลงานการแข่งรถล้อเปิดในสหรัฐอเมริกานั้น แมนเซลล์เป็นแชมป์อินดีคาร์เวิลด์ซีรีส์ประเภทนักขับในฤดูกาล กับ โดยเขาเป็นนักแข่งรถคนเดียวในประวัติศาสตร์ที่เป็นแชมป์การแข่งขันฟอร์มูลาวันและการแข่งขันรถล้อเปิดในสหรัฐอเมริกาติดต่อกัน
แมนเซลล์เกิดที่วุร์สเตอร์เชอร์และเติบโตที่เบอร์มิงแฮม เขาเริ่มต้นอาชีพนักแข่งรถค่อนข้างช้าโดยใช้เงินของตนเองเพื่อเข้าร่วมการแข่งขันในรายการที่สูงขึ้น ดังเช่นการแข่งขันฟอร์มูลาฟอร์ด 1600 ของสโมสรนักแข่งรถอังกฤษที่เขาเป็นแชมป์ประจำฤดูกาล 1977 แม้ว่ากระดูกคอของเขาจะหักจากอุบัติเหตุในรอบคัดเลือกที่สนามแบรนส์แฮตช์ก็ตาม และการแข่งขันบริติชฟอร์มูลาทรีตั้งแต่ฤดูกาล ถึง ซึ่งเขาประสบอุบัติเหตุอีกครั้งจนกระดูกสันหลังหักในฤดูกาล แมนเซลล์กลายเป็นนักขับทดสอบให้แก่โลตัส และด้วยความสามารถของเขาที่สร้างความประทับใจให้แก่ผู้ก่อตั้งทีมคือ คอลิน แชปแมน ทำให้เขาได้เข้าร่วมการแข่งขันฟอร์มูลาวันกรังด์ปรีซ์สามรายการของฤดูกาล เขาเป็นนักแข่งหลักของโลตัสจนครบสี่ฤดูกาลถ้วนด้วยความยากลำบาก ก่อนที่เขาจะย้ายไปยังวิลเลียมส์ในฤดูกาล และได้ชัยชนะสองครั้งแรกจากการแข่งขันและ แมนเซลล์พลาดตำแหน่งแชมป์ประเภทนักขับประจำฤดูกาล ให้แก่ อาแล็ง พร็อสต์ โดยตามหลังเพียงแค่สองคะแนนจากอุบัติเหตุในการแข่งขันที่ และฤดูกาล ให้แก่นักขับร่วมทีมคือ แนลซง ปีเก ท่ามกลางการแข่งขันกันเองอย่างดุเดือด จนกระทั่งแมนเซลล์ประสบอุบัติเหตุรุนแรงในรอบคัดเลือกที่ และไม่สามารถแข่งขันต่อไปได้จนจบฤดูกาล ฤดูกาลสุดท้ายของเขากับวิลเลียมส์ภายใต้เครื่องยนต์ธรรมดาของจัดด์พบกับช่องว่างด้านประสิทธิภาพเมื่อเทียบกับทีมผู้ผลิตรายอื่น ส่งผลให้เขาไม่ได้ชัยชนะจากการแข่งขันกรังด์ปรีซ์รายการใดเลย
แมนเซลล์เข้าร่วมแฟร์รารีในฤดูกาล โดยเป็นนักแข่งคนสุดท้ายที่ได้รับเลือกด้วยตนเองก่อนการเสียชีวิตของ เอนโซ แฟร์รารี เขาชนะการแข่งขันกรังด์ปรีซ์รายการแรกกับทีมที่ และได้รับฉายา "พญาสิงโต" จาก"ตีโฟซี"ด้วยรูปแบบการขับรถที่ห้าวหาญของเขา พร็อสต์ซึ่งเป็นแชมป์ในฤดูกาลข้างต้นได้กลายมาเป็นนักขับร่วมทีมประจำฤดูกาล ทำให้เกิดความแตกต่างในการบริหารนักขับ แมนเซลล์จึงออกจากทีมหลังสิ้นสุดฤดูกาล เขาตั้งใจออกจากการแข่งขันฟอร์มูลาวันด้วย แต่ แฟรงก์ วิลเลียมส์ ได้เจรจาให้กลับมาอยู่ที่วิลเลียมส์ดังเดิม เขามีผลงานกับทีมที่ดีขึ้นจนได้เป็นแชมป์ในฤดูกาล โดยเขาถือสถิตินักขับที่มีอัตราตำแหน่งโพลมากที่สุดในหนึ่งฤดูกาลแข่งขันด้วยจำนวนสิบสี่ตำแหน่ง ซึ่งเปลี่ยนมาเป็นชัยชนะได้ถึงเก้าครั้ง ท้ายที่สุดแมนเซลล์ก็ออกจากการแข่งขันฟอร์มูลาวันหลังจากเกิดข้อพิพาทสัญญากับวิลเลียมส์ และผันตัวไปแข่งรถอินดีคาร์เวิลด์ซีรีส์แทนตั้งแต่ฤดูกาล ถึง กับ โดยเขาเป็นนักแข่งหน้าใหม่คนแรกในประวัติศาสตร์ที่ชนะการแข่งขันกรังด์ปรีซ์รายการแรกของตัวเองและได้ตำแหน่งแชมป์ประเภทนักขับไปครอง เขาได้รับเชิญให้กลับมาแข่งขันฟอร์มูลาวันให้แก่วิลเลียมส์ภายหลังการเสียชีวิตของ อาอีร์ตง เซนนา ระหว่างฤดูกาล และทดลองแข่งขันให้แก่แมกลาเรนในฤดูกาลถัดมา
แมนเซลล์เข้าร่วมการแข่งขันรวมอดีตนักแข่งฟอร์มูลาวันอย่างกรังด์ปรีซ์มาสเตอส์ซีรีส์ใน ค.ศ. 2005 และได้รับตำแหน่งแชมป์ของปีนั้น เขาเซ็นสัญญาแข่งรถสปอร์ตหนึ่งรายการให้แก่ทีมจีทีของแฟร์รารีที่สนามซิลเวอร์สโตนในการแข่งขันเอฟไอเอจีทีแชมเปียนชิป ฤดูกาล นับตั้งแต่นั้นเป็นต้นมา เขาได้เข้าร่วมการแข่งขันรถสปอร์ตรายการอื่น ๆ ร่วมกับบุตรชายของเขาได้แก่ลีโอและเกรก รวมถึงการแข่งขัน แมนเซลล์ได้รับพระราชทานเครื่องราชอิสริยาภรณ์จักรวรรดิบริติช ชั้นจตุรถาภรณ์เนื่องในเทศกาลปีใหม่ ค.ศ. 1991 และชั้นตติยาภรณ์เนื่องในเทศกาลปีใหม่ ค.ศ. 2012 เขายังมีชื่อบรรจุอยู่ในหอเกียรติยศกีฬาท้าความเร็วแห่งอเมริกาและหอเกียรติยศเอฟไอเอ